Ավդեյ Գոզուլով

Ավդեյ Իլյայի Գոզուլով (Գյուզելյան Ավետիք, ), խորհրդային տնտեսագետ։ Տնտեսագիտության դոկտոր (1939), պրոֆեսոր (1931), ՌՍՖՍՀ գիտության վաստակավոր գործիչ (1962)։

Կենսագրություն 
1917 թվականին ավարտել է Պետրոգրադի համալսարանի իրավաբանական ֆակուլտետը։ 1920 թվականից աշխատել է Դոնի Ռոստովի համալսարանում, 1931 թվականից՝ ժողովրդական տնտեսական ինստիտուտում՝ որպես վիճակագրության ամբիոնի վարիչ։ Գոզուլովը խորհրդային վիճակագրության հիմնադիրներից է։ Աշխատությունները վերաբերում են Հյուսիսային Կովկասի, Դոնի Ռոստովի մարզի զարգացման վիճակագրական հետազոտություններին, հայրենական վիճակագրության պատմությանը, բնակչության մարդահամարին և նրա վերլուծությանը։

Ծանոթագրություններ 

Խորհրդային տնտեսագետներ
Սանկտ Պետերբուրգի պետական համալսարանի շրջանավարտներ
Տնտեսագիտական գիտությունների դոկտորներ
Պրոֆեսորներ